b'\n_START_ARTICLE_\nMotnik\n_START_SECTION_\nZgodovina\n_START_PARAGRAPH_\nKraj se prvi\xc4\x8d omenja v letih 1123 in 1146, grad pa leta 1247. Tr\xc5\xa1ke pravice so bile Motniku dodeljene leta 1542. V kraju je staro sveti\xc5\xa1\xc4\x8de sv. Jurij. Cerkev so \xc5\xbee leta 1360 prvi\xc4\x8d prezidali in jo pozneje baro\xc4\x8dno predelali. Poleg stoji \xc5\xa1e cerkev sv. Magdalene. Najve\xc4\x8dji razcvet je kraj do\xc5\xbeivel med 15. in 19. stoletjem, ko je skozenj potekala najpomembnej\xc5\xa1a prometna povezava med \xc5\xa0tajersko in Kranjsko._NEWLINE_V Motniku je bil rojen Ga\xc5\xa1per Kri\xc5\xbenik (1848\xe2\x80\x941904), zbiralec slovenske slovstvene dedi\xc5\xa1\xc4\x8dine, ki ima v sredi\xc5\xa1\xc4\x8du vasi poleg sramotilnega kamna tudi doprsni kip. V vasi stoji tudi spominska plo\xc5\xa1\xc4\x8da namestniku komandanta tretjega bataljona \xc5\xa0landrove brigade Rudiju Karatu, ki je 1. febrarja 1944 padel v boju za osvoboditev Motnika. V Motniku je tudi opu\xc5\xa1\xc4\x8den rudnik rjavega premoga, od katerega je ostal le \xc5\xa1e z rastlinjem obra\xc5\xa1\xc4\x8den kamnit portal. Rudnik je obratoval med letoma 1855 in 1951. V premogovih slojih so na\xc5\xa1li fosile pritlikavega nosoroga.\n_START_SECTION_\nIzvor krajevnega imena\n_START_PARAGRAPH_\nKrajevno ime je verjetno izpeljano iz vodovodnega imena M\xc7\xabt\xd1\x8cnik\xd1\x8a, ki je izpeljano iz pridevnika m\xc7\xabt\xd1\x8cn\xd1\x8a v pomenu moten, delati motno, kaliti. Ime je znano tudi v Avstriji, zapisano okoli leta 1123 do 1130 kot Motnik, pa tudi pri drugih Slovanih, npr. pri Srbih Mutnica, \xc4\x8cehih Moutnice in Rusih Mutnica. Njegov prvotni pomen je kalen potok. V arhivskih zapisih se kraj omenja leta 1123 kot Motnik in 1247 kot Motnich.'